คือว่าเราเป็นประจำเดือนวันที่ 8 แล้วหายเป็นประจำเดือนวันที่ 12 แล้ววันที่ 16 ได้มีอะไรกับแฟนได้สอดเข้าไป แล้วก็เอาออก แต่ไม่มีเพศสัมพันธ์กันต่อ วันที่18 ได้ซื้อยาคุมฉุกเฉินมาทาน มีอาการหน่วงๆ ที่ท้องน้อย วันที่21 มีตกขาวปนเลือดนิดหน่อย วันที่22 มีเลือดไหลออกมา วันที่23 เลือดไหลออกมาเยอะมากเหมือนประจำเดือน คือสงสัยว่าทำไมเดือนนึงถึงเป็นประจำเดือนสองรอบค่ะ แล้วก็เป็นห่างกันแค่ไม่กี่วัน มันมรอะไรผิดปกติรึเปล่าค่ะ หรือจะเป็นอะไรไม่ดีรึเปล่าค่ะ
สวัสดีค่ะ อาการมีเลือดออกผิดปกติทางช่องคลอดที่ไม่ใช่ประจำเดือน คือไม่ได้มาตามรอบเดือนห่างกันประมาณ 22-35 วันนั้น อาจจะเกิดมาจาก ผลข้างเคียงจากการใช้ยาคุมกำเนิดเช่นยาคุมฉุกเฉินดังที่กล่าวมา หรือเป็น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบการมีผลข้างเคียงจากยาคุมฉุกเฉินมักเกิดภายใน 1 สัปดาห์หลังใช้ยา ไม่ได้บ่งบอกว่ายาได้ผลหรือไม่หลังจากนี้ต้องสังเกตรอบเดือนจริง หากมาช้ากว่า 35 วันควรต้องยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป